***ΜΙΓΚΛΗ ΑΝΑΣΤΑΣΙΑ***

***ΑΜ:5676***

***ΕΤΟΣ:Δ΄***

***ΚΕΦΑΛΑΙΟ 4Ο «Η ΚΑΤΑΚΤΗΣΗ ΤΗΣ ΓΡΑΜΜΑΤΙΚΗΣ***»

Η γραμματική αποτελεί έναν τομέα της γλώσσας που έχει προκαλέσει εμπειρικές έρευνες και θεωρητικές συζητήσεις. Αναλύοντάς την σύμφωνα με την καθημερινή της σημασία την έχουν όλα τα εγγράματα άτομα διαμορφωμένη από το σχολείο. Η γραμματική χωρίζεται σε δύο επιμέρους επίπεδα οργάνωσης του γλωσσικού συστήματος που είναι η σύνταξη και η μορφολογία. Με τον όρο σύνταξη εννοείται η μελέτη των κανόνων και των ιεραρχικών σχέσεων που ρυθμίζουν τον τρόπο με τον οποίο συνδυάζονται οι λέξεις για τον σχηματισμό προτάσεων.Στη μορφολογία από την άλλη,υπάρχουν τα μορφήματα,τα οποία είναι βασικές μονάδες στο επίπεδο της λέξης που έχουν νόημα. Κατα καιρούς,έχουν διατυπωθεί διαφορετικές θεωρίες με κοινές παραδοχές,στις οποίες βασίστηκε και η ψυχογλωσσολογική έρευνα και θεωρία. Ένα παράδειγμα είναι ότι το σύστημα της γραμματικής,δηλαδή του συντακτικού και του μορφολογικού τομέα περιγράφεται όπως και το σύστημα της φωνολογίας,ως μαθηματικό σύστημα. Για να μελετήσουμε ένα παιδί θα πρέπει να στηριχτούμε στις προτάσεις της γλωσσολογίας, η οποία βασίζεται σε κάποιες αρχές για την κατηγοριοποίηση των λέξεων,σε συντακικές δηλαδή κατηγορίες. Ο Τσόμσκυ είναι εκπρόσωπος της γλωσσολογικής θεωρίας. Είναι δεδομένο ότι οι γλωσσες στηρίζονται σε έναν συγκεκριμένο αριθμό συντακτικών και μορφολογικών κατηγοριών.

Η κατάκτηση της γραμματικής δεν μπορεί να χαρακτηριστεί ιδιαίτερα εύκολη. Ο χαρακτήρας της γραμματικής είναι αφηρημένος ,καθώς ακόυμε την πρόταση,αντιλαμβανόμαστε το νόημα ,πουθενά ωστόσο δε βλέπουμε τη σύνταξη. Ένα ισχυρό παράδειγμα είναι πως ακόμα και τα παιδιά που τους έχουν διδαχθεί γραμματικές αρχές, έχουν συνειδητή γνώση μόνο ενός μέρους αυτών. Γνωρίζοντας πως για τα παιδιά η ανακάλυψη δεν είναι εύκολη ,υποθέτουμε ότι το παιδί ανακαλύπτει τη γνώση γιατί αλλιώς δε θα μπορούσε να μιλά. Έτσι λοιπόν, η γραμματική έχει προκαλέσει εμπειρικές έρευνες γιατ’ι δεν μπορεί να γίνει αντιληπτό το πώς κατακτιέται,εφόσον είναι αφηρημένη έννοια,χωρίς διδασκαλία. Στην εμπειρική μελέτη λοιπόν,έχει παρατηρηθεί πως δεν υπάρχουν στη γλώσσα του παιδιού όλες οι συντακτικές κατηγορίες της μητρικής του γλώσσας και δεν ακολουθούνται πάντα οι αρχές της ως προς τους συδυασμούς αυτών των κατηγοριών. Δύο χρήσιμα εργαλεία για να κατανοήσουμε τις διαφοροποιήσεις της παιδικής γλώσσας από αυτές των ενηλίκων είναι η χρονική σειρά που κατακτάται η γνώση και τα λάθη,μορφολογικά και συντακτικά. Σύμφωνα με έρευνες ,οι πρώτοι συνδυασμοί λέξεων εκδηλώνονται μετά τη συστηματική χρήση ενός λεξιλογίου τουλάχιστον 300 λέξεων. Η μία λέξη του παιδιού εκπροσωπεί πιο περίπλοκες σημασίες και αντιστοιχεί σε περισσότερες φράσεις ή προτάσεις της γλώσσας των ενηλίκων. Το γεγονός αυτό ονομάστηκε από πολλούς,στάδιο ολοφραστικής ομιλίας. Γίνεται ακόμη λόγος για τους πρώτους συνδυασμούς λέξεων που δύο διαφορετικές λέξεις αναφέρονατι στο ίδιο φαινόμενο.Άλλες έρευνες δίνουν έμφαση στο μέγεθος του εμφωνήματος ως αναπτυξιακό δείκτη. Η ηλικία των παιδιών δε χαρακτηρίζεται ως αξιόπιστος δείκτης,καθώς υπάρχουν μεγάλες ατομικές διαφορές στο πότε αρχίζουν να μιλούν και καθώς και στο πότε περνούν από διάφορα στάδια εξέλιξης. Ένας αξιόπιστος δείκτης σύμφωνα με τον Brown(1973) είναι ο αριθμός μορφημάτων. Συμπληρώνοντας,η ομιλία των παιδιών έχει χαρακτηριστεί και ως τηλεγραφική,χαρακτηριστικό της οποίας είναι οι δίλεξες και οι τρίλεξες προτάσεις και η συστηματική απουσία συντακτικών κατηγοριών. Οι προτάσεις των παιδιών θυμίζουν τα τηλεγραφήματα των ενηλίκων(π.χ γιαγιά έφυγε). Προφανώς, οι συντακτικές κατηγορίες που παραλείπονται είναι δευτερεύουσας σημασίας. Αντιθέτως, η παράλειψη ρημάτων και ουσιαστικών δε θα επέτρεπε τη διατύπωση μιας σημασίας. Αυτό το φαινόμενο είναι ίδιο με τις απλοποιήσεις της φωνολογίας. Η αιτία της απλοποίησης μπορεί να είναι εξωγλωσσική,αλλά η μοφή της απλοποίησης στηρίζεται σε ενδογλωσσικά κριτήρια. Τέλος,η παρατακτική σύνταξη φράσεων και προτάσεων θεωρείται γενικά πιο εύκολη από την υποτακτική και χρησιμοποιείται αρκετά από τα παιδιά.. Εν κατακλείδι, όλα τα παραπάνω υποδηλώνουν μια συστηματικότητα στην ανάπτυξη της γραμματικής. Η πορεία ανάπτυξης δεν είναι βέβαια ίδια σε όλες τις γλώσσες και υπάρχει συνεπώς επίδραση της εκάστοτε μητρικής γλώσσας στην απόκτηση γραμματικών γνώσεων.

Ένα άλλο σημαντικό κεφάλαιο είναι τα συντακτικά και τα μορφολογικά λάθη. Προφανώς η ερμηνεία τους δεν είναι απλή υπόθεση. Παρόλα αυτά ,τα λάθη έχουν ανεκτίμητη αξία,γιατί αποτελούν τα «παράθυρά» μας στις εσωτερικές γνώσεις του παιδιού. Αρχικά, ένα πρόβλημα θεωρείται η σύνταξη αρνητικών προτάσεων. Σε σύγκριση με τις άλλες γλώσσες,στα ελληνικά η αρνητική σύνταξη φαίνεται πιο απλή εφόσον απαιτεί μόνο την πρόσθεση ενός αρνητικού μορίου πριν από το ρήμα(π.χ ζε σέλω). Ένα παράδειγμα συντακτικού λάθους αφορά τους τοπικούς προσδιορισμούς, οι οποίοι δηλώνονται με διάφορους τρόπους στις γλώσσες του κόσμου. Η ελληνική, περιλαμβάνει μία ποικιλία δομών, η οποία μπερδεύει τα παιδιά. Παρόλα αυτά, τα λάθη που τα παιδιά πιθανόν κάνουν,δε δείχουν κάποια σύγχυση ,αλλά είναι ένα αποτέλεσμα ,το οποίο μας δείχνει την προσπάθειά τους να ανακαλύψουν γραμματικές αρχές που καθορίζουν τα είδη των προτάσεων. Κάτι άλλο το οποίο πρέπει να επισημανθεί είναι ότι η μελέτη της αγγλικής γλώσσας οδήγησε στο συμπέρασμα ότι έχει μία φτωχή μορφολογική γραμματική και θεωρεί σε γενικές γραμμές δύσκολη την εκμάθηση της μορφολογικής γραμματικής σε σύγκριση πάντα με τη συντακτική γραμματική.Το ίδιο συμβαίνει και με τα μορφολογικά λάθη. Τα παδια, αλλάζουν τις προθέσεις, τις καταλήξεις, τροποποιώντας εντελώς τις λέξεις και συνεπώς δίνοντας άλλο νόημα στην πρόταση. Μπορεί οι αλλαγές να αφορούν το χρόνο ενός ρήματος, το πρόσωπο αυτού, τον αριθμό τψν ουσιαστικών κ.α

Είναι γεγονός πως έχουν γίνει πολλές «απόπειρες» θεωρητικής ερμηνείας την ανάπτυξης της γραμματικής. Αν και οι θεωρίες αυτές μπορούν να χαρακτηριστούν με διάφορους τρόπους, ομαδοποιούνται συνήθως σε τέσσερις γενικές προσεγγίσεις. Τις ορθολογιστικές, τις γνωστικές-σημασιολογικές ,τις λειτουργικές και τέλος τις δομικές-εμπειριοκρατικές. Ξεκινώντας με τις ορθολογιστικές θεωρίες, εμφανίστηκαν τη δεκαετία του ΄60 και χαρακτηρίστηκαν ως σημείο εκκίνησης των θεωρητικών και εμπειρικών αναζητήσεων,σχετίστηκε με τη γλωσσολογική θεωρία και σχολιάστηκε ως θεωρία της μετασχηματιστικής περιπλοκότητας. Διαφέρουν ως προς το ποιες γνώσεις θεωρούν προδεδομένες ,στην αλληλεπίδραση των γνώσεων αυτών με τα γλωσσικά ερεθίσματα και στις προβλέψεις που πραγματοποιούν για την εξέλιξη των γραμματικών γνώσεων. Λαμβάνεται ως ήφη κεκτημένη μία πρώτη γνώση του παιδιού. Έτσι οι γραμματικές γνώσεις των παιδιών μοιάζουν με αυτές των ενηλίκων,όσον αφορά τουλάχιστον τη βάση της γραμματικής. Αυτές οι γνώσεις αφορούν καθολικά στοιχεία της γραμματικής. Ασπάζοντας αυτή τη λογική, η γνώση που δεν υπάρχει ήδη θεωρείται πιο δύσκολη από εκείνη μπορεί να κατακτηθεί μέσα από την εμπειρία.

Επόμενη θεωρία είναι η θεωρία της μετασχηματιστικής περιπλοκότητας, η οποία δε θεωρείται ικανή να αιτιολογήσει την εξέλιξη των γραμματικών γνώσεων στο παιδί και αυτό γιατί «η ψυχογλωσσολογική έρευνα έδειξε ότι η παραγωγή ,η κατανόηση και η εξέλιξη της ομιλίας δε βασίζονται σε μετασχηματισμούς ,που υπέθετε η τότε γλωσσολογική θεωρία». Έχει φανεί πως και η γλωσσολογία έχει τροποποιήσει τις θεωρίες της για το είδος των γνώσεων που έχουμε. Η πιο διαδεδομένη διατύπωση της λογικής αυτής(ορθολογιστικής) είναι η θεωρία της σημασιολογικής εκκίνησης που επεξεργάστηκε ο Pinker και επανεξετάζει ιδέες αυτής της λογικής. Επιπρόσθετα, προσπαθεί να προβλέψει τους τρόπου με τους οποίους αναπτύσσονται οι γραμματικές γνώσεις. Ωστόσο, το πιο σημαντικό σημείο αυτής της θεωρίας είναι το πώς οι έμφυτες γνώσεις των παιδιών «ενεργοποιούνται σε κάθε διαδικασία μάθησης». Με άλλα λόγια, οι γνώσεις που έχει η κάθε γραμματική παίρνουν διαφορετική μορφή σε κάθε γλώσσα. Ο Pinker δηλαδή, ήταν εκείνος που θεώρησε ότι οι σημασιολογικές γνώσεις βοηθούν στην εδραίωση γραμματικών γνώσεων. Οι σημασίες δηλαδή των προτάσεων είναι πιο εύκολο να γίνουν αντιληπτές από ότι η γραμματική οργάνωση αυτών. Εντούτοις, αυτή η θεωρία δεν μπορεί να ελεγχθεί εμεπιρικά με εύκολο τρόπο καθώς στηρίζεται σε λογικά επιχειρήματα.

 Η επόμενη θεωρία ,η οποία είναι η «εδραίωση των παραμέτρων» αποτελεί ιδέα του Τσόμσκυ.Έτσι λοιπόν, διατυπώνεται ότι η γλώσσα κατακτιέται όπως και η γραμματική. Το πλεονέκτημα αυτής της θεωρίας είναι ότι περιορίζει τις έμφυτες γνώσεις. Να σημειώσουμε ότι η θεωρία αυτή δεν έχει υποστεί επαρκή εμπειρικό έλεγχο ,ενώ έχει γίνει μόνο μια απόπειρα από τη μελέτη της Hyams. Οι γνωστικές –σημασιολογικές θεωρίες είναι άλλη μια προσέγγιση ,η οποία έρχεται να επισημάνει μέσω του Macnamara ότι η απόκτηση της γραμματικής πραγματοποιέιται ταυτόχρονα με την κατάκτηση της γλώσσας. Ακολουθούν δηλαδή κοινή πορεία, αφού το παιδί αναλύει την ομιλία του τόσο από την πλευρά της σημασίας αλλά και από την πλευρά της δομικής της οργάνωσης.Μία εικόνα αρκεί για να να την εκφράσει το παιδί με μία ή περισσότερες λέξεις που όμως αντικατοπτρίζουν πολλές διαφορετικές προτάσεις και ερμηνείες. Έπειτα , η θεωρία της σημασιολογικής αφομοίωσης αφορά όπως αναφέρεται και στον τίτλο της, στη σταδιακή αφομοίωση σημασιολογικών γνώσεων ,εφόσονοι σημασιολογικές κατηγοριοποιήσεις πιο εύκολες (π.χ ουσιαστικό) . Στη συγκεκριμένη θεωρία όπως είναι λογικό, παρουσιάζεται πρόβλημα εξαιτίας του αφηρημένου χαρακτήρα των σημασιολογικών γνώσεων. Ο αφηρημένος αυτός χαρακτήρας, και τα προβλήματα που δημιουργούνται, παρακινούν ολοένα και περισσότερο ερευνητές να διατυπώσουν μία νέα θεωρία. Περνώντας λοιπόν στην επόμενη, που είναι η Γνωστική ερμηνεία. Εκφραστής της είναι ο Cromer (1974), o οποίος προσπάθησς να προβλέψει με ποια σειρά αναπτύσσεται στα παιδιά η γραμματική. Παίζει λοιπόν ρεόλο η πολυπλοκότητα των σημασιών και ο Cromer αμφισβιτήθηκε από το Slobin. Επομένως, το ποια γραμματρική γνώση θα προηγηθεί μιας άλλης ,καθορίζεται από την ίδια τη γραμματική (είναι ατομικό).

Έπειτα, οι λειτουργικές θεωρίες δίνουν μία διαφορετική εξήγηση όσον αφορά την ανάπτυξη της γραμματικής. Έτσι λοιπόν. Ο τρόπος που αυτή κατακτιέται, επηρρεάζεται από την ανάπτυξη των επικοινωνιακών λειτουργιών της γλώσσας. Όπως επεσήμαναν οι Β. Bates και Mac Whinney(1982) το παιδί έχει ως αφετηρία τη σκέψη πως η κάθε δομή αναφέρεται σε μία και μόνο λειτουργία(εξού και λειτουργική θεωρία). Η τελευταίες θεωρίες που διατυπώνονται είναι οι «δομικές-εμεπιριοκρατικές θεωρίες». Στις θεωρίες αυτές η γλώσσα θεωρείται ως ένα σύνολο από δομές. Η σχέση της γλώσσας με άλλες σημασίες ή και με άλλες οινωνικές προθέσεις,στην παρούσα φάση παραβλέπονται. Θα μπορούσαμε να πούμε πως οι εμπειριοκρατικές θεωρίες ταυτίζονται με τις ορθολογιστικές. Όμως η διαφορά έγκειται στον τρόπο που αναλύεται η δομή της γλώσσας στην εκάστοτε περίπτωση.

 Συγκεφαλαιωτικά, η απόκτηση της γραμματικής έχει απασχολήσει όλα αυτά τα χρόνια τόσους ερευνητές, χωρίς όμως να έχει διατυπωθεί μία κοινά αποδεκτή θεωρία. Ο αφηρημένος και ταυτόχρονα γοητευτικός χαρακτήρας της γραμματικής, ωθεί την έναρξη νέων ερευνών ,προκειμένου να γίνει σαφές το πώς η γραμματική κατακτιέται και μάλιστα χωρίς διδασκαλία.